Poble Lliure crida a fer insostenible l'«ocupació» espanyola
El partit planteja la seva estratègia per assolir la independència, amb un paper clau del Consell per la República, que ha de ser "independent de qualsevol tendència política"
Poble Lliure ha posat sobre la taula una proposta de full de ruta per al moviment independentista, crític amb els plantejaments que han fet fins ara ERC i Junts.
La formació, una de les ànimes de la CUP, planteja la necessitat de fer "insostenible" el que qualifiquen d'"ocupació" de l'Estat a Catalunya i avançar en l'articulació d'un "espai polític republicà" que assumeixi l'objectiu de la independència en el marc d'una estratègia de transformació social.
El document, de 24 pàgines i al qual ha tingut accés NacióDigital, desgrana una proposta estratègica per al moviment independentista.
Defuig els plantejaments de "l'implementisme simplista", que es podria atribuir a Junts, i del "negacionisme neo-autonomista", que seria l'estratègia d'ERC.
Situen l'1-O com un "moment fundacional" i avisen que l'Estat no cedirà a les demandes independentistes encara que el moviment arribi al "80% dels vots".
El partit planteja el conflicte polític entre Catalunya i l'Estat com un "xoc de legitimacions" i sosté que l'opressió espanyola és en forma "d'ocupació", perquè "l'existència col·lectiva del poble català es troba limitada per l'acció del règim monàrquic espanyol".
És en aquesta context, constaten que el poder "dominant" -l'Estat- no cedirà fins que el cost que li representa mantenir el poble català "sotmès" li sigui "insostenible".
"És convenient que el conjunt de l'acció independentista entengui aquesta estratègia de confrontació democràtica si vol assolir l'objectiu d'una república catalana independent", diuen.
El Consell per la República, deslligat dels partits
Poble Lliure també proposa una reforma del Consell per la República, una peça clau.
Aquest òrgan de poder "alternatiu" i "fora de l'abast de la repressió espanyola, diuen, ha de ser "independent de qualsevol tendència política, tant des del punt de vista orgànic, com ideològic i representatiu".
Això entraria en contradicció amb la presidència de Carles Puigdemont, que alhora és president de Junts, un dels grans partits independentistes i rival electoral d'ERC.
La mobilització popular, deslligat de l'estructura institucional, també ha de tenir un paper cabdal.
I en aquest context, els partits han de posar fi a "la utilització de les institucions autonòmiques" i els Mossos per "reprimir el moviment popular".
"La seva funció ha de ser sempre subordinada als objectius i tasques del conjunt del moviment independentista i republicà", planteja Poble Lliure.
També proposen la creació d'una "estructura especialitzada en informació" i en "autodefensa", incentivar "estructures estratègiques de país".
En aquest sentit, insisteixen en la importància de desplegar un sindicalisme nacional i reforçar la Intersindical-CSC.
Reforç econòmic i control del territori
Per assolir la independència, planteja Poble Lliure, hi ha una sèrie d'elements que són necessaris.
En l'àmbit econòmic, cal una banca "gestionada pel poble català", proveir d'un "fons suficient de reserva per cobrir les contingències d'un cert període de temps d'hostilitats espanyoles" en l'economia i activar la internacionalització dels intercanvis comercials fora de l'Estat.
És determinant també el control del territori i la creació d'espais "perquè el poble organitzat gestioni el territori".
"L'acció repressiva de l'estat espanyol sobre el territori es produirà i s'ha de preveure", avisa el document.
L'àmbit internacional també és important i per això Poble Lliure demana desplegar una "veritable política internacional d'aliances" que superi els "dogmatismes i prejudicis ideològics".
També alerten de la tendència a "menysprear" la defensa de la llengua i la cultura nacional i reclamen polítiques de "normalització" lingüística i promoció de la producció i difusió cultural a través d'institucions i entitats "autocentrades".
Coordinació i direcció: el Congrés Nacional del Poble Català
Tot això, planteja el partit, s'ha d'articular a través d'una "estructura de coordinació i direcció" que aglutini tots els instruments.
Poble Lliure planteja que aquesta estructura s'anomeni Congrés Nacional del Poble Català i agrupi partits, associacions, sindicats i institucions republicanes per "debatre i acordar de manera conjunta i no partidista" l'estratègia per avançar en el procés.
Aquest òrgan ha de "coordinar i dirigir el conjunt del moviment al llarg de les diferents fases de la seva expansió i implantació", rebla el document.
Poble Lliure ha presentat un document on afirma que Catalunya està limitada per l’opressió espanyola i detalla estratègies per aconseguir la independència. Entre d'altres, suggereix que el Consell de la República sigui independent de les ideologies polítiques i proposa la creació d'estructures estratègiques de país, així com del Congrés Nacional del Poble Català, una estructura coordinadora del procés independentista.
La proposta de full de ruta de Poble Lliure per al moviment independentista és molt crítica amb ERC i Junts. Plantegen el conflicte entre Catalunya i Espanya com un "xoc de legitimacions". A banda, la formació també considera l'àmbit internacional com a important, i per això proposa una política internacional d'aliances.
Poble Lliure ha presentat un full de ruta alternatiu per al moviment independentista. Segons la formació, s’ha d’adoptar una estratègia de transformació social que faci insostenible l’ocupació del territori per part d’Espanya. A més, es planteja la creació d’una estructura apolítica, que concentri els acords a seguir i la conversió del Consell per la República en un òrgan neutre i independent.
Poble Lliure ha posat sobre la taula una proposta de full de ruta per al moviment independentista, crític amb els plantejaments que han fet fins ara ERC i Junts.
El partit planteja el conflicte polític entre Catalunya i l'Estat com un "xoc de legitimacions" i sosté que l'opressió espanyola és en forma "d'ocupació", perquè "l'existència col·lectiva del poble català es troba limitada per l'acció del règim monàrquic espanyol".
Aquest òrgan de poder "alternatiu" i "fora de l'abast de la repressió espanyola, diuen, ha de ser "independent de qualsevol tendència política, tant des del punt de vista orgànic, com ideològic i representatiu".
Poble Lliure planteja que aquesta estructura s'anomeni Congrés Nacional del Poble Català i agrupi partits, associacions, sindicats i institucions republicanes per "debatre i acordar de manera conjunta i no partidista" l'estratègia per avançar en el procés.
Poble Lliure ha posat sobre la taula una proposta de full de ruta per al moviment independentista, crític amb els plantejaments que han fet fins ara ERC i Junts.
El partit planteja el conflicte polític entre Catalunya i l'Estat com un "xoc de legitimacions" i sosté que l'opressió espanyola és en forma "d'ocupació", perquè "l'existència col·lectiva del poble català es troba limitada per l'acció del règim monàrquic espanyol".
Aquest òrgan de poder "alternatiu" i "fora de l'abast de la repressió espanyola, diuen, ha de ser "independent de qualsevol tendència política, tant des del punt de vista orgànic, com ideològic i representatiu".
L'àmbit internacional també és important i per això Poble Lliure demana desplegar una "veritable política internacional d'aliances" que superi els "dogmatismes i prejudicis ideològics".
Poble Lliure ha posat sobre la taula una proposta de full de ruta per al moviment independentista, crític amb els plantejaments que han fet fins ara ERC i Junts. 
La formació, una de les ànimes de la CUP, planteja la necessitat de fer "insostenible" el que qualifiquen d'"ocupació" de l'Estat a Catalunya i avançar en l'articulació d'un "espai polític republicà" que assumeixi l'objectiu de la independència en el marc d'una estratègia de transformació social. 
Aquest òrgan de poder "alternatiu" i "fora de l'abast de la repressió espanyola, diuen, ha de ser "independent de qualsevol tendència política, tant des del punt de vista orgànic, com ideològic i representatiu".
Poble Lliure planteja que aquesta estructura s'anomeni Congrés Nacional del Poble Català i agrupi partits, associacions, sindicats i institucions republicanes per "debatre i acordar de manera conjunta i no partidista" l'estratègia per avançar en el procés.
Poble Lliure ha elaborat un full de ruta independentista on proposa la creació d’estructures estratègiques clau.
Poble Lliure planteja el seu full de ruta, crític amb les formacions independentistes i el govern espanyol.
Poble Lliure proposa una estratègia conjunta i allunyada d’interessos partidistes, per aconseguir l’objectiu de la independència.